open-index/open-wikipedia-markdown huggingface dataset:
Kostamus (Porajärvi)

**Kostamus** () on maaseututaajama Karjalan tasavallan Suojärven piirin Porajärven kunnassa Venäjällä. Se sijaitsee samannimisen järven rannalla 17 kilometriä Porajärveltä etelään. Taajamassa on 19 asukasta (vuonna 2012).

Kostamuksen kylä kuului 1900-luvun alussa Porajärven volostiin ja kyläkuntaan. Vuonna 1905 siellä oli 14 taloa ja 86 asukasta. Neuvostoaikana Kostamus kuului Porajärven kylä- ja myöhemmin taajamaneuvostoon. Vuonna 1933 kylässä oli 87 asukasta, joista 71 oli karjalaisia, 13 venäläisiä, kaksi suomalaista ja yksi muiden kansallisuuksien edustaja.

Taajama koostuu puutarhapalstojen ympäröimistä omakotitaloista. Sen kautta kulkevat Suojärveltä pohjoiseen johtava rautatie ja maantie. Rautatiellä on Kostamuksen asema. Taajamasta on linja-autoyhteys Porajärvelle, Suojärvelle ja Petroskoihin.

## Lähteet
* 

### Viitteet
Tommi Virkkunen

**Tommi Virkkunen** (s. 31. maaliskuuta 1971) on Oulun Kärpät Oy:n toimitusjohtaja ja uransa lopettanut jääkiekkoilija. Hän on myös Oulun Kärppien edustaja SM-Liiga Oy:n hallituksessa. Virkkunen aloitti Oulun Kärppien toimitusjohtajana 1. toukokuuta 2017, Juha Junnon siirtyessä eläkkeelle.

## Virkkusen ura pelaajana
Virkkunen pelaisi kaudella 1989-1990 juniorikiekkoa Kanadassa, Western Hockey Leaguen Kamploops Blazersin ja Victoria Cougarsin joukkueissa kaikkiaan 18 ottelua. Seuraavaksi kaudeksi Virkkunen palasi takaisin Ouluun ja pelasi sekä A-junioreissa sekä miesten divarijoukkueessa. Virkkunen aloitti Kärpissä myös kauden 1991-92 mutta siirtyi 5 pelatun ottelun jälkeen jälleen Pohjois-Amerikkaan, tällä kertaa Yhdysvaltoihin, pelaamaan ECHL-liigaa. Kauden aikana Virkkunen pelasi Knoxville Cherokees -joukkueessa 14 ottelua, joissa teki tehot 2+9. Kaudella 1992-93 Virkkunen siirtyi saman liigan Johnstown Chiefsin riveihin, jossa pelasi 25 ottelua ennen paluutaan takaisin Kärppiin. Virkkunen pelasi Kärppien riveissä I divisioonaa vielä seuraavankin kauden kunnes lopetti uransa keväällä 1994.

## Lähteet

* 
* 

### Viitteet
Musiikin aika

**Musiikin aika** on suomalainen nykymusiikkitapahtuma, joka järjestetään vuosittain Viitasaarella kesä–heinäkuun vaihteessa. Tapahtuma on järjestetty vuodesta 1982 lähtien, ja alun perin tapahtuman nimenä oli **Uuden musiikin kesäakatemia**. Tapahtuma kuuluu Finland Festivals -kamarimusiikkijuhliin. Tapahtuman virallinen järjestäjä on alusta alkaen ollut Viitasaaren kesäakatemia ry.

## Historiaa
Musiikin ajan perustajia olivat säveltäjä Jukka Tiensuu ja viitasaarelainen harmonikkataiteilija Timo Kinnunen. Tiensuu toimi taiteellisena johtajana vuodet 1982–1987. Häntä ovat seuranneet Jarmo Sermilä, Tapio Tuomela ja Perttu Haapanen, ja nykyinen johtaja on säveltäjä Johan Tallgren. Tapahtuman pitkäaikainen toiminnanjohtaja oli Markku Möttönen; nykyinen toiminnanjohtaja on Vilja Ruokolainen.

Tapahtuma keskittyi aluksi musiikkikursseihin, mutta nykyään pääpaino on konserteissa. Tapahtumassa on alusta alkaen vieraillut kansainvälisesti tunnettuja säveltäjiä, muusikoita ja yhtyeitä.

Musiikin ajan historiasta muistetaan John Cagen vierailu ja hänen kaksi omintakeista konserttiaan vuodelta 1983. Viitasaaren kirkossa järjestettiin Cagen teoksen *2R/3* kantaesitys 26. heinäkuuta:
”Pöydän takana istui vanha harmaatukkainen mies sinisessä farkkupaidassaan ja tuijotti hiljaa eteensä. Pitkän hiljaisuuden jälkeen hän narisutti tuoliaan ja pöytää, taas hiljaisuutta, paperipussin rapinaa. Viimein mies kastoi kolme oikean käden sormeaan vesimaljaan, tarttui vasemmalla kädellä viinilasin jalasta ja alkoi hangata sormillaan lasin reunaa. Taas hiljaisuutta, välillä hän liikautti avainta, hipaisi vaateripustinta.
 Kun 17 minuuttia oli kulunut, vanha mies nousi hymyillen seisomaan. Hämmentynyt yleisö oli istunut kirkossa hiljaa, muutamat yrittivät pidätellä nauruaan 2R/3-teoksen maailman kantaesityksen loputtua.”
Historiaan jäi myös teos *Branches*: Cage katkoi risuja Viitasaaren nuorisotalossa.

Valtakunnallisissa ja kansainvälisissä lehdissä Cagen vierailua arvioitiin lähinnä ylistävästi, kun taas paikallis- ja maakuntalehdissä julkaistiin myös kriittisiä puheenvuoroja ja vaadittiin, ettei kunta enää rahoittaisi Uuden musiikin kesäakatemiaa.

## Tunnettuja vieraita
### Säveltäjiä
* Peter Ablinger
* Harrison Birtwistle
* John Cage
* George Crumb
* Brian Ferneyhough
* Beat Furrer
* Mauricio Kagel
* Helmut Lachenmann
* Iannis Xenakis

### Yhtyeitä
* Avanti
* Ensemble Modern
* Kronos Quartet
* UMO Jazz Orchestra
* Uusinta Ensemble
* London Sinfonietta

## Lähteet

## Aiheesta muualla
* Tapahtuman sivusto.
Lamposaari (Lappeenranta)

**Lamposaari** on Saimaan saari Lappeenrannassa keskustaajaman koillispuolella. Saaren pinta-ala on 76 hehtaaria, ja siellä on 81 vakinaista asukasta (2009). Vapaa-ajan asuntoja on 15 ja vapaa-ajan asukkaita 60 (2009). Vakinaisessa väestössä mitattuna se on Etelä-Karjalan maakunnan suurin ilman kiinteää tieyhteyttä oleva pysyvästi asuttu saari. Lamposaaren lossi liikennöi saaren ja mantereen Muukonniemen välillä. Saari muodostuu itse asiassa kahdesta saaresta, sillä pienempi **Utrasaari** on liitetty Lamposaareen penkereen avulla.

Lamposaari on maakunnallisesti merkittävä kulttuurihistoriallinen ympäristö. Vuonna 1905 saareen perustettiin ruotsalaisen Collin & Co:n saha (myöhemmin Wahl & Co ja Rauma-Repola), joka työllisti parhaimmillaan 300 henkilöä. Saha paloi vuonna 1967. Sahan ajoilta on jäljellä tyyliltään yhtenäisiä asuinrakennuksia, työväentalo ja toimistorakennuksia. Saha sijaitsi saaren etelärannalla, lautatarhat Lamponiemessä ja Soukionniemessä.

Lamposaaren lossi alkoi liikennöidä vuonna 1963. Sahan lisäksi saaressa on ollut myös kansakoulu, posti ja kirjasto, mutta sahan palo johti asukasluvun laskuun ja palveluiden lakkauttamiseen. Koulu lakkautettiin vuonna 1975 ja kirjasto vuonna 1991. Posti toimi saaressa vielä 1980-luvulla. Lamposaaren työväentaloa ja tanssilavaa käytetään edelleen esimerkiksi hääjuhlissa.

Lamposaaressa toimii urheiluseura Lamposaaren Taimi. Taimen joukkue voitti Työväen Urheiluliiton voimistelumestaruuden vuonna 1953.

## Kirjallisuus

* 
* 

## Lähteet
Marquis Dendy

**Marquis Dendy** (s. 17. marraskuuta 1992 Middletown, Delaware) on yhdysvaltalainen yleisurheilija, joka kilpailee pituushypyssä ja kolmiloikassa. 191 senttimetriä pitkän ja 75 kilogrammaa painavan Dendyn valmentajana toimii Mike Holloway.

## Ura

Dendy oli mukana pituushypyssä vuoden 2013 MM-kilpailuissa Moskovassa, jossa hän jäi kuitenkin karsintaan. Vuonna 2015 Dendy voitti Yhdysvaltain mestaruuden pituushypyssä liian suureen myötätuuleen hypätyllä tuloksella 868, joka oli pisin pituushyppytulos viiteen vuoteen. Saman vuoden MM-kilpailuissa Dendy kuitenkin epäonnistui jääden finaalin ulkopuolelle sekä kolmiloikassa että pituushypyssä. Vuoden 2016 sisäratojen MM-kilpailuissa hän saavutti kultaa pituushypystä tuloksella 826. Hän karsiutui pituushypyn loppukilpailusta Lontoon MM-kilpailuissa 2017. Hän sai pronssia Birminghamin MM-hallikilpailuissa 2018 tuloksella 842. Hän voitti pituushypyn Pohjois- ja Keski-Amerikan sekä Karibian -mestaruuden Torontossa 2018 tuloksella 829. Vuodelle 2021 siirretyissä Tokion olympialaisissa hän karsiutui loppukilpailusta. Hän saavutti pronssia Belgradin sisäratojen MM-kilpailuissa 2022 tuloksella 827. Eugenen MM-kilpailuissa 2022 hän sijoittui kuudenneksi tuloksella 802. Budapestin MM-kilpailuissa 2023 hän oli pituushypyssä kahdestoista.

Sallituissa olosuhteissa Dendy on hypännyt parhaimmillaan 842. Kolmiloikassa hänen ennätyksensä on 17,50.

## Ennätykset
### Ulkoradoilla
* pituushyppy: 842 cm (Eugene 2016)
* kolmiloikka: 17,50 m (Eugene 2015)

### Sisäradoilla
* pituushyppy: 842 cm (Birmingham 2018)
* kolmiloikka: 17,37 m (Fayetteville 2015)

## Lähteet
Rattiraivo

**Rattiraivo** on ilmaus jota käytetään aggressiivisesta tunnetilasta, joka valtaa moottoriajoneuvon kuljettajan, kun hänen mielestään muut eivät osaa ajaa. Rattiraivon valtaan joutunut käyttää voimakkaita ilmaisuja ja voi jopa ajotavallaan pyrkiä opettamaan muita liikenteessä olijoita. 

Poliisin mukaan rattiraivo on hyvin monentasoista, kuten torvensoittoa, nyrkinheristämistä tai ohimon osoittelua. Omat virheet jäävät kuitenkin huomaamatta.

Rattiraivo ei ole virallinen mielenterveyden häiriö, joka olisi tunnistettu yhdysvaltalaisessa DSM-diagnoosijärjestelmässä, joskin eräässä vuonna 2006 julkaistussa artikkelissa sanottiin, että rattiraivoon yhdistetyt käyttäytymispiirteet voivat johtua häiriöstä, josta käytetään nimitystä raivopuuskasyndrooma. Se on impulssikontrollihäiriö, joka mainitaan DSM:ssä. Johtopäätös tehtiin kartoituksista, joissa seurattiin 9&nbsp;200 aikuista Yhdysvalloissa vuosien 2001 ja 2003 välillä ja jonka rahoitti National Institute of Mental Health.

## Lähteet

## Aiheesta muualla
*Nämä ovat pahimmat tieraivoajatyypit. Mtv uutiset  (Yhdysvaltalainen tutkimus)
Karunginjärvi

**Karunginjärvi** ei nimestään huolimatta ole järvi vaan Tornionjoen suvanto, jonka Suomen puoleinen osa kuuluu Tornioon (aikaisemmin Karungin kuntaan) ja Ruotsin puoleinen osa Ruotsin Ylitornion kuntaan. Karunginjärvi on noin 9 km pitkä ja leveimmältä kohdaltaan noin 1 km leveä. On sanottu, että Karunginjärvi on Kemin-Tornion seudun paras vesilintumuuton levähdyspaikka sekä keväällä että varsinkin syksyllä. Erityisen paljon sitä levähdyspaikkanaan suosivat joutsenet ja sorsat.  Vuonna 2004 Karunginjärvi liitettiin Naturaan. Se ei kuitenkaan kuulu valtakunnalliseen suojeluohjelmaan

## Lähteet
Ylä-Tuomiojärvi

**Ylä-Tuomiojärvi**  on Keski-Suomessa Jyväskylässä Reijunperällä sijaitseva järvi.

## Maantietoa
Järven pinta-ala on 76 hehtaaria, se on 2,3 kilometriä pitkä ja 750 metriä leveä. Se on muodostunut Rimminmäen, Mäyrämäen ja  Orisillanmäen väliseen laaksoon. Ympäristön jyrkkyyserot jatkuvat syvälle vedenpinnan alle. Järvellä on kartan mukaan yksi saari, jonka nimi on vanhojen karttojen mukaan Tuomiosaari. Saaressa on mökki. Järvi on luodattu ja siitä on julkaistu syvyyskartat. Järven tilavuus on 8,83 miljoonaa kuutiometriä eli 0,00883 kuutiokilometriä. Sen keskisyvyys on 11,6 metriä ja suurin syvyys on 33 metriä. Noin puolet järvestä on yli 15 metriä syvää, jossa on kolme pienialaista syvännettä (26 metriä, 32 ja 33 metriä). Järven rantaviivan pituus on 5,9 kilometriä ja järven rannat ovat metsämaata. Järven koillispää on kannas Kaitajärveen päin ja se oli aikoinaan kokonaan viljeltyä Reijunperän aluetta. Järven ympäristössä on haja-asutusta ja rannoille on rakennettu lähes 50 vapaa-ajan asuntoa. Niille tulee tiet yhdystieltä 16687, 16685 ja länsipuolelta kulkevalta kylätieltä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Syväojan valuma-alueeseen (14.293) järvi kuuluu. Järven vedenpinnan korkeus on 115,7 metriä mpy.

Siihen laskee neljä puroa, jotka ovat Kaitajärven (32 ha) ja Pirttilammen (13 ha) yhteinen laskuoja, Vähän Tuomiojärven (5 ha) laskuoja ja Karvalammen laskuoja. Ylä-Tuomiojärven laskuoja lähtee järven lounaispäästä ja se virtaa aluksi Koskelanojana Majajärven (6 ha) läpi Myllyjärveen (16 ha), josta se jatkaa Syväojana Tuomiojärveen.

## Lähteet
Sony Xperia M4 Aqua

**Sony Xperia M4 Aqua** on  Sony Mobile Communicationsin kesäkuussa 2015 kauppoihin ilmestynyt älypuhelin. Puhelin kuuluu Sonyn Xperia -tuoteperheeseen. Puhelimen käyttöjärjestelmänä on Android.

Xperia M4 Aquassa on viiden tuuman kosketusnäyttö ja sen mitat ovat 145,5 × 72,6 × 7,3 millimetriä. Muistia puhelimessa on kahdeksan gigatavua ja lisäksi kaksi gigatavua RAM-muistia. Puhelimen takakamera on 13 megapikseliä ja etukamera viisi megapikseliä.

Xperia M4 Aqua on nimensä mukaisesti vesi- ja pölytiivis. Sen voi valmistajan mukaan upottaa puolentoista metrin syvyyteen puoleksi tunniksi ilman häiriöitä laitteen toiminnassa.

## Lähteet
Rautakauppa

**Rautakaupalla** tarkoitetaan myymälää, joka on erikoistunut rakennustarvikkeiden myymiseen. Rautakaupassa voidaan myydä muun muassa työkaluja, maaleja ja erilaisia rakennusmateriaaleja. Rautakauppa voi olla keskittynyt vähittäismyyntiin tai pelkästään yritysmyyntiin. Lähes pelkästään yritysmyyntiin erikoistuneesta rautakaupasta esimerkki on vaasalaislähtöinen Hartman. Esimerkiksi Rautia myy myös vähittäisasiakkaille. Jotkut rautakaupat, kuten Hartman, rakennuttavat myös koteja.

Rautakaupoissa, esimerkiksi Biltemassa, voi olla myynnissä myös muita tuotteita, kuten vapaa-ajan välineitä.

## Tunnettuja rautakauppaketjuja
* Bauhaus
* BE Group
* Biltema
* Byggmax
* Hartman
* Jula
* K-Rauta
* Puuilo
* Rautanet
* Rake
* RTV-Yhtymä
* Stark
* Taloon.com 
* Värisilmä

## Lähteet

## Aiheesta muualla
Huuhkajanvaara

**Huuhkajanvaara**, joissain yhteyksissä myös **Huuhkajavaara**, on pientalovaltainen asuinalue Kajaanissa Kajaani golfin ja Vimpelinlammen välisellä alueella. 

Huuhkajavaarassa toimi ennen koulu, ja tällä hetkellä päiväkoti. 

Huuhkajavaaran kadunnimet liittyvät retkeilyyn.

Ensimmäiset asunnot alueelle valmistuivat 1980- ja 1990-lukujen taitteessa.

## Lähteet
Jaalanka (Pudasjärvi)

**Jaalanka** on Pudasjärven kaupungissa sijaitseva haja-asutteinen kylä. Se sijaitsee noin 32 kilometrin päässä kaupungin keskustaajamasta Kurenalta. 

Asutus kylällä alkoi 1950-luvun puolivälissä, jolloin ensimmäiset rintamamiestalot rakennettiin. Kylällä oli 1960-luvulla 30 lypsykirjatilaa. Vuonna 2015 kylällä oli yksi elinvoimainen lypsykirjatila.

Kylän tärkein tieyhteys on Jaalangantie. 

## Lähteet
Elinton Andrade

**Elinton Sanchotene Andrade** (usein vain pelkkä *Andrade*, s. 30. maaliskuuta 1979 Santa Maria, Brasilia) on brasilialais-portugalilainen jalkapallo- ja beachfutismaalivahti, joka edustaa jalkapallossa Intian Superliigan FC Goaa. Oikeajalkainen Andrade kuuluu Portugalin beachfutismaajoukkueeseen.

## Ura
### Jalkapallossa
Andrade on edustanut urallaan 14 seuraa Brasilian lisäksi Italiassa, Romaniassa, Ranskassa, Kyproksella ja Intiassa. Nykyiseen seuraansa, Intian Superliigan FC Goaan, Andrade siirtyi heinäkuussa 2015 Brasiliasta.

Vuodet 2009-2012 hän edusti Ranskan Ligue 1:n Olympique de Marseillea, jossa hän pelasi vain kolme ottelua, mutta oli mukana voittamassa tuplaa (Ligue 1, Ranskan cup) kaudella 2009-2010 ja Ranskan cupia myös kaudella 2010-2011 pelaten lisäksi yhden ottelun Mestareiden liigassa, kaudella 2011-2012 Bayern Müncheniä vastaan. Romanialaisen Rapid Bukarestin kanssa Andrade voitti vuonna 2007 Romanian supercupin.

### Muissa lajeissa
Vuonna 2013 Andrade voitti MM-pronssia jalkalentopallossa. Hän kuuluu nykyisin myös Portugalin beachfutismaajoukkueeseen, jonka kanssa hän on voittanut MM-kultaa vuodelta 2015 ja pronssia saman vuoden Euroopan kisoista Bakusta.

Beachfutiksessa Andrade edustaa BS Flamengoa.

## Saavutukset
### Jalkapallo
**[[Olympique de Marseille]]**
* Ligue 1: 2009-2010
* Ranskan cup: 2009-2010, 2010-2011

**[[Rapid Bukarest]]**
* Romanian supercup: 2007

### Beachfutis
* MM-kilpailut: kultaa (2015)
* Euroopan kisat: pronssia (2015)

### Jalkalentopallo
* MM-kilpailut: pronssia (2013)

## Lähteet
Ville Nikkanen

**Vilhelm (Vilho, Ville) Nikkanen** (4. heinäkuuta 1885 Uusikirkko Vpl – 5. elokuuta 1960 Salo) oli suomalainen poliitikko. Nikkanen oli Suomen eduskunnassa mukana 1919–1933 kokoomuksen kansanedustajana.

## Lähteet
Kendra Harrison

**Kendra "Keni" Harrison** (s. 18. syyskuuta 1992 Clayton, Pohjois-Carolina) on yhdysvaltalainen aitajuoksija. Harrison kilpailee 100 metrin aitajuoksussa, aiemmin myös 400 metrin aitajuoksussa. Hän piti vuosina 2016–2022 hallussaan 100 metrin aitajuoksun maailmanennätystä 12,20 sekuntia.

Harrison voitti vuonna 2015 NCAA:n mestaruuden sisäradoilla 60 metrin aitajuoksussa ja ulkoradoilla 100 metrin aitajuoksussa sekä oli toinen 400 metrin aitajuoksussa. Yhdysvaltain mestaruuskilpailuissa hän oli toinen 100 metrin aidoissa ja sai näin ollen paikan MM-kilpailuihin Pekingiin. MM-kilpailuissa hän kuitenkin epäonnistui jääden semifinaaleihin. Seuraavana talvena hän saavutti Yhdysvaltojen hallimestaruuskilpailuissa hopeaa 60 metrin aitajuoksussa. Portlandin MM-hallikilpailuissa 2016 hän sijoittui kahdeksanneksi.

28. toukokuuta 2016 Harrison juoksi 100 metrin aitajuoksussa Yhdysvaltain ennätyksen 12,24, jääden Jordanka Donkovan maailmanennätyksestä 0,03 sekuntia. Saman vuoden Yhdysvaltain olympiakarsinnoissa Harrison jäi kuudenneksi eikä tullut valituksi Yhdysvaltain olympiajoukkueeseen. 22. heinäkuuta 2016 Lontoon Timanttiliigan kilpailussa hän juoksi ajan 12,20 ja alitti Jordanka Donkovan 28 vuotta vanhan maailmanennätyksen 0,01 sekunnilla.

Harrison voitti 2017 Yhdysvaltojen mestaruuden sisäradoilla 60 metrin aitajuoksussa ja ulkoradoilla 100 metrin aitajuoksussa. Lontoon MM-kilpailuissa hän sijoittui neljänneksi. Hän sivusi Lolo Jonesin nimissä ollutta 60 metrin aitajuoksun sisäratojen maanosaennätystä 7,72 Clemsonissa helmikuussa 2018. Maaliskuussa hän voitti sisäratojen maailmanmestaruuden Birminghamissa ajalla 7,70, jolla sivusi Sharika Nelvisin maanosaennätystä. 

Harrison sijoittui maanosien cupissa toiseksi 2018. Hän voitti Yhdysvaltojen-mestaruuden 100 metrin aitajuoksussa 2018 ja 2019. Dohan MM-kilpailuissa 2019 hän saavutti hopeaa ajalla 12,46. Hän voitti Yhdysvaltojen olympiakarsinnan 2021. Tokion olympialaisissa hän saavutti hopeaa ajalla 12,52. Seuraavana kesänä hän voitti Yhdysvaltojen-mestaruuden, mutta Eugenen MM-kilpailuissa hänet hylättiin loppukilpailussa. Budapestin MM-kilpailuissa 2023 hän saavutti pronssia ajalla 12,46.

Harrisonin ennätys 400 metrin aitajuoksussa on kesäkuussa 2015 juostu 54,09.

## Henkilökohtaiset ennätykset
### Ulkoradoilla
* 100 metrin aidat: **12,20 s**  (Lontoo 2016, maailmanennätys heinäkuuhun 2022 asti)
* 400 metrin aidat: **54,09 s** (Eugene 2015)

### Sisäradoilla
* 60 metrin aidat: **7,70 s** (Birmingham 2018) **AR**

## Lähteet
Sahansoiton suomenmestaruuskilpailut

**Sahansoiton Suomenmestaruuskilpailut** on Vesannon Musiikinystävät ry:n järjestämä kilpailu suomalaisille sahansoittajille.

Suomen mestarit vuodesta 1997 lähtien:
* Teija Liikamaa, Jyväskylä, 2025
* Volter Putro, Helsinki, 2017
* Krista Koivula, Kuopio, 2016
* Volter Putro, Helsinki, 2015
* Sami Tupala, Vihti, 2014
* Krista Koivula, Kuopio, 2013
* Sami Tupala, Vihti, 2012
* Krista Koivula, Kuopio, 2011
* Sami Tupala, Vihti, 2010
* Esko Pirttilampi, Kauhava, 2009
* Mimosa Pale, Helsinki, 2008
* Sami Tupala, Vihti, 2007
* Kalevi Issakainen, Jyväskylä, 2006
* Kari Anttila, Mänttä, 2005
* Tiina Hirvelä, Pirkkala, 2004
* Erkki Kärkkäinen, Lieksa, 2003
* Aarne Laasonen, Espoo, 2002
* Ari Sihvonen, Kalajoki, 2001
* Esko Pirttilampi, Kauhava, 2000
* Jouni Salo, Jyväskylä, 1999
* Esko Pirttilampi, Kauhava, 1998
* Taisto Laakso, Enontekiö, 1997

## Lähteet

## Aiheesta muualla
* Suomen Sahansoittajat ry
Rotko

**Rotko** on jyrkkäseinäinen syvä maapinnan halkeama.

## Katso myös
* Kanjoni
* Kuru
* Raviini

## Lähteet

## Kirjallisuutta
*
Emil Lidman

**Emil Lidman** (s. 29. syyskuuta 1997 Helsinki) on suomalainen jalkapalloilija, joka pelasi Veikkausliigassa Seinäjoen Jalkapallokerhon joukkueessa. Hän oli pelipaikaltaan oikea laitahyökkääjä.

Lidman teki ensiesiintymisensä Kakkosessa 16-vuotiaana 17. toukokuuta 2014, kun hänen edustamansa SJK:n farmijoukkue Kerho 07 pelasi 1–1-tasapelin vierasottelussa P-Iiroja vastaan. Lidman teki ottelunsa joukkueensa maalin. Yhteensä hän pelasi kaudella 2014 Kakkosessa kymmenen ottelua, joissa hän teki neljä maalia.

SJK:ssa ja Veikkausliigassa Lidman pelasi ensimmäisen ottelunsa 17-vuotiaana 6. heinäkuuta 2015, kun joukkue hävisi vieraissa FC Lahdelle 0–1. Ensimmäisen liigamaalinsa hän teki toisessa liigaottelussaan 12. heinäkuuta 2015 SJK:n voittaessa KTP:n kotonaan 1–0.

## Lähteet
Berndt Fabritius

**Berndt Fabritius** (21. tammikuuta 1765 Vehkalahti – 21. joulukuuta 1835 Helsinki) oli suomalainen senaattori, valtioneuvos ja laamanni.

Fabritiuksen vanhemmat olivat haminalainen kauppias Jost Fabritius (k. 1771) ja Elisabet Kahlberg. Hän pääsi ylioppilaaksi Turussa 1778.

Fabritius oli Venäjän hallitsevan senaatin kanslistina Pietarissa 1782–1784 ja sitten Viipurissa maistraatinsihteerinä 1784–1794, kaupungin rahastonhoitajana 1794–1797 ja raatimiehenä 1797. Hän oli Haminan pormestarina 1797–1812 ja Suomen kenraalikuvernöörinkanslian 2. osaston toimituspäällikkönä 1812–1825. Fabritius sai laamannin arvonimen vuonna 1814. Hän oli Suomen senaatin oikeusosastolla senaattorina 1816–1835 ja sai valtioneuvoksen arvonimen 1829.

Fabritius oli naimisissa 1797–1830 Margareta Elisabet Sutthoffin (k. 1830) kanssa.

## Lähteet
Amel Tuka

**Amel Tuka** (s. 9. tammikuuta 1991 Kakanj, Zenica-Doboj’n kantoni, Bosnia ja Hertsegovina) on bosniahertsegovinalainen yleisurheilija, jonka päämatka on 800 metrin juoksu. Hän aloitti yleisurheilun vuonna 2009. Häntä valmentaa Gianni Ghidini.

Tuka karsiutui Helsingin EM-kilpailuissa 2012 800 metrin välierissä. Hän sai pronssia alle 23-vuotiaiden EM-kilpailuissa Tampereella 2013 ajalla 1.46,29. Zürichin EM-kilpailuissa 2014 hän sijoittui samalla matkalla kuudenneksi. Sisäratojen EM-kilpailuissa Prahassa 2015 hän karsiutui alkuerissä.

Tukan ennätys vuoden 2014 jälkeen oli 1.46,12. Hän paransi heinäkuussa 2015 Bosnia ja Hertsegovinan ennätyksen ensin aikaan 1.44,19. Heinäkuun 11. päivä hän juoksi Madridissa maansa ennätyksen ja Euroopan kauden kärkiajan 1.43,84. Kuusi päivää myöhemmin hän voitti Monacon Timanttiliigan kilpailun maailman kauden kärkiajalla 1.42,51.

Tuka saavutti Pekingin MM-kilpailuissa 2015 pronssia 800 metrillä ajalla 1.46,30. Amsterdamin EM-kilpailuissa 2016 hän sijoittui neljänneksi. Rio de Janeiron olympialaisissa hän karsiutui välierissä. Belgradin EM-hallikilpailuissa 2017 hän selviytyi 800 metrillä välierään, muttei osallistunut siihen. Saman vuoden Lontoon MM-kilpailuissa hän karsiutui alkuerissä ja Berliinin EM-kilpailuissa 2018 välierissä. Hän sijoittui kuudenneksi Glasgow'n EM-hallikilpailuissa 2019. Dohan MM-kilpailuissa 2019 hän sai 800 metriltä hopeaa ajalla 1.43,47. Toruńin sisäratojen EM-kilpailuissa 2021 hän oli 800 metrillä viides ja samana vuonna järjestetyissä Tokion olympialaisissa kuudes. Hän karsiutui alkuerissä Münchenin EM-kilpailuissa 2022. Hän sijoittui 2023 neljänneksi Istanbulin EM-hallikilpailuissa, mutta karsiutui alkuerissä Budapestin MM-kilpailuissa.

Tukan nimissä ovat Bosnia ja Hertsegovinan 400 ja 800 metrin ennätykset sekä ulko- että sisäradoilla. Ulkoradoilla hän on juossut 400 metriä 46,15 (2019) ja 800 metriä 1.42,51 (2015). Hallissa hän on juossut 400 metriä ajassa 47,14 (2018) ja 800 metriä 1.45,95 (2021).

## Lähteet
Jacob Wilhelm Hisinger

**Jakob Wilhelm Hising**, aateloituna vuodesta 1784 **Hisinger** (16. lokakuuta 1767 Turku – 3. elokuuta 1843 Helsinki) oli suomalainen senaattori, todellinen valtioneuvos ja laamanni.

Hisingerin vanhemmat olivat Vaasan hovioikeuden varapresidentti Karl Hising, aateloituna vuodesta 1784 Hisinger (1738–1805) ja Anna Magdalena Bremer. Hisinger oli naimisissa 1798–1825 Augusta Eleonora Lovisa von Kothenin (k. 1825) kanssa. Heidän poikiaan olivat Turun piirin luotsimajuri, everstiluutnantti Karl Gustaf Hisinger (1800–1846), senaattori Robert Axel Hisinger (1805–1859) ja senaatin oikeusosaston esittelijäsihteeri Fredrik Adolf Hisinger (1811–1860).

Hisinger pääsi ylioppilaaksi 1782 ja suoritti Turun akatemiassa tuomarintutkinnon 1785. Hän oli Vaasan hovioikeuden kanslistina 1786–1790, oikeusrevision toimituskunnan ylimääräisenä kanslistina 1790–1793, Vaasan hovioikeuden notaarina 1793 ja oikeuskanslerin toimituskunnan kanslistina 1793–1794 sekä protokollasihteerinä 1794. Vaasan hovioikeuden asessorina hän toimi 1794–1795 ja Kyminkartanon (sittemmin Kymin) laamannikunnan laamannina 1795–1845. Hisinger oli samalla Suomen asiain komitean jäsenenä Pietarissa 1811–1812 ja hallituskonseljin (senaatin) oikeusosaston jäsenenä (senaattorina) 1812–1831. Hänestä tuli valtioneuvos 1817 ja todellinen valtioneuvos 1822.

Hisinger osallistui aatelissäädyssä Porvoon valtiopäiville 1809. Hän omisti Königstedtin kartanon Helsingin maalaiskunnassa. Vuonna 1816 rakennetun kartanon kaksikerroksisen empiretyylisen päärakennuksen suunnitteli tiettävästi arkkitehti Carl Ludvig Engel.

## Lähteet
Bianca Del Rio

**Roy Haylock**, paremmin tunnettu taiteilijanimellä **Bianca Del Rio**, (s. 27. kesäkuuta 1975) on yhdysvaltalainen näyttelijä, koomikko, puvustaja ja drag queen. Hän on parhaiten tunnettu *[[RuPaul’s Drag Race]]* -TV-ohjelman kuudennen tuotantokauden voittajana. Vuonna 2013 kerrottiin, että Del Rio tulee olemaan mukana *Hurricane Bianca* -elokuvassa. Hän esiintyi lisäksi elokuvan jatko-osassa *Hurricane Bianca 2: From Russia With Hate*. Del Rio on myös tehnyt suosittua YouTube-ohjelmaa nimeltä "Really Queen?" WOWPresentsin kanavalla.

## Lähteet
Kauppakatu (Kajaani)

**Kauppakatu** on katu Kajaanin keskustassa. Katu on luoteis-kaakkoissuuntainen. Se alkaa kaakossa Niskantieltä ja päättyy luoteessa Seminaarinkatuun. Kauppakadun ja Linnankadun risteyksessä on aukio. Osa Kauppakadusta on kävelykatua.

## Aiheesta muualla

* Vanhaa Kajaania uusitaan. "Aleksanteri" pesee kasvonsa, Helsingin Sanomat, 29.03.1939, nro 85, s. 7, Kansalliskirjaston digitaaliset aineistot
Usko tai älä!: välähdyksiä yli 300 uskomattomasta tiedosta!

**Usko tai älä! : välähdyksiä yli 300 uskomattomasta tiedosta!** on Jenny Vaughanin kirjoittama ja Kirjaliton vuonna 1993 suomeksi kustantama tietokirja joka sisältää tiedeaiheisia kysymyksiä ja vastauksia niihin. Kysymykset ja vastaukset on jaettu osioihin ihminen, luonto, luonnontiede ja tekniikka. Alkuperäisteos on nimeltään *Can you believe it*.

## Lähteet
The Blaster Master

**The Blaster Master** on vuonna 1996 perustettu oululainen ska-yhtye. 

## Diskografia
* 
* 
* 
* 
* 

## Lähteet
* 
* 
*
Hans Henrik Wallerian

**Hans Henrik Wallerian** (3. marraskuuta 1747 Vehkalahti – 21. marraskuuta 1810 Turku) oli suomalainen senaattori ja hovioikeudenneuvos.

Wallerianin vanhemmat olivat toimituskomissaari Jakob Vilhelm Wallerian (k. 1758) ja Charlotta Sofia Barck. Hän kävi Porvoon lukioa, pääsi ylioppilaaksi 1769 ja opiskeli Turun akatemiassa.

Wallerian oli Turun hovioikeudessa ylimääräisenä kanslistina 1772, varanotaarina 1772–1775, kanslistina 1775–1776, ylimääräisenä viskaalina 1776–1777, notaarina 1777–1793, sihteerinä 1793–1794, asessorina 1794–1799 ja hovioikeudenneuvoksena 1799–1809. Hän oli hallituskonseljin (senaatin) oikeusosaston jäsenenä (senaattorina) 1809–1810.

## Lähteet
Abraham Öhmann

**Abraham Öhman**, sukunimi myöhemmin **Öhmann** (14. syyskuuta 1758 – 14. joulukuuta 1814 Turku) oli suomalainen senaattori ja laamanni.

Öhmannin vanhemmat olivat porvoolainen kauppias, raatimies Jakob Öhman (k. 1787) ja Anna Kristina Witting. Hän kävi Porvoon pedagogiota ja Porvoon lukioa, pääsi ylioppilaaksi 1779 ja suoritti Turun akatemiassa tuomarintutkinnon 1782.

Öhmann oli Turun hovioikeudessa ylimääräisenä kanslistina 1784 ja varanotaarina 1784–1795. Hän oli oikeusraatimiehenä Turussa 1795–1805 ja oikeuspormestarina 1805–1809. Öhmann toimi Turun ja Porin laamannikunnan vt. laamannina vuodesta 1809 ja hän sai laamannin arvonimen vuonna 1810. Öhmann oli hallituskonseljin (senaatin) oikeusosaston jäsenenä (senaattorina) 1811–1814.

Öhmann oli naimisissa vuodesta 1789 Eva Helena Strandheimin kanssa. Heidän tyttärensä Agata Emerentia Öhmann oli naimisissa professori ja runoilija Johan Jakob Nervanderin kanssa.

## Lähteet
Aš-Šarqiyyan pohjoinen kuvernementti

**Ash-Šarqiyyan pohjoinen kuvernementti** () on yksi Omanin yhdestätoista hallinnollisesta alueesta, kuvernementista.  Sen pinta-ala on 21&nbsp;136 neliökilometriä. Se muodostettiin lokakuussa 2011 jakamalla aiempi ash-Šarqiyyan alue kahteen, pohjoiseksi ja eteläiseksi kutsuttuun osaan. 

Hallinnollinen keskus on Ibra, maataloustuotteistaan ja kaupankäyntipaikkana tunnettu historiallinen kaupunki, jossa on useita linnoituksia ja vanhoja moskeijoita. Sieltä on maanteitse noin 180 kilometriä pääkaupunki Masqatiin.

Ash-Šarqiyyan pohjoinen kuvernementti rajautuu lännessä ad-Dakhiliyyan, pohjoisessa Masqatin, idässä ash-Šarqiyyan eteläiseen sekä etelässä al-Wustan kuvernementtiin.

Vuoden 1993 väestönlaskennassa väkiluku oli 118&nbsp;680, vuonna 2003 140&nbsp;091 ja vuonna 2010 162&nbsp;482 asukasta (on epäselvää sisältyykö näihin väestönlaskentalukuihin lyhytaikaisesti maassa kirjoilla olevat ulkomaalaiset vierastyöläiset). Toukokuussa 2015 väkiluvuksi kirjattiin jo 249&nbsp;716 henkeä, joista omanilaisia oli 162&nbsp;644 ja ulkomaalaisia 87&nbsp;072.  

## Piirikunnat
Aluehallinnon toisella tasolla kuvernementti jakautuu seuraavaan kuuteen piirikuntatason (wilaya) hallintoalueeseen: Ibra,  Bidiya, Dima wa at-Taiyyin, al-Mudaibi, al-Qabil ja Wadi bani Khalid. Näistä al-Mudaibi oli laajin ja väkirikkain (69&nbsp;377 as. vuonna 2010).

## Lähteet
Usko tai älä!

**Usko tai älä!** voi tarkoittaa ainakin seuraavia:
*Ripleyn usko tai älä (*Ripley's Believe It or Not!*), alun perin yhdysvaltalainen sarjakuva, jonka pohjalta on julkaistu kirjoja ja pelejä sekä tehty televisio- ja radio-ohjelmia
***[[Usko tai älä (televisio-ohjelma)|Usko tai älä]]* (*Ripley's Believe It or Not!*), edelliseen liittyvä televisiosarja
**[[Usko tai älä!: välähdyksiä yli 300 uskomattomasta tiedosta!]]*, tietokirja
Bernard

**Bernard** tarkoittaa seuraavia:

* Bernard, etunimi
* Bernard, sukunimi
* Bernard, brasilialainen jalkapalloilija
* *[[Bernard (animaatiosarja)|Bernard]]*, animaatiosarja
* *[[Bernard and the Genie]]*, televisioelokuva vuodelta 1991
* *[[Bernard ja Bianca Australiassa]]*, Walt Disneyn piirroselokuva

## Katso myös
* Bernardi
* Barnard
Cyril Gautier

**Cyril Gautier** (s. 26. syyskuuta 1987 Plouagat, Bretagne) on ranskalainen maantiepyöräilijä. Hän aloitti ammattilaisuransa Bretagne-Armor Lux -joukkueessa 2007. Hän siirtyi BBox - Bouygues Telecom -talliin 2009, ja edusti joukkuetta,  nimeltään sittemmin Team Europcar, vuoteen 2015. Kausilla 2016–2018 hän ajoi Ag2r-La Mondiale-tallissa ja viimeisillä ammattilaiskausillaan 2019–2022 Vital Concept-B&B Hotels / B&B Hotels - KTM -joukkueessa.

## Saavutuksia
Lähteet: Pro Cycling Stats, Cycling Archives

;2008
:Grand Prix de Plumelec-Morbihan, toinen
:EM-kilpailut, alle 23-v. maantieajossa kultaa
:Kreiz Breizh Elite, 2. etapin voitto
:MM-kilpailut, alle 23-v. maantieajossa kuudes
;2010
:Route Adélie de Vitré, voitto
;2012
:Critérium International, nuorten kilpailun voitto
;2013
:Tour du Finistère, voitto
;2014
:Pariisi–Nizza, kokonaiskilpailussa kuudes
:Tour du Limousin, 2. etapin voitto
:GP Ouest-France, neljäs
;2016
:Välimeren ajo, mäkikirikilpailun voitto
:Paris–Camembert, voitto
;2017
:Volta a la Comunitat Valenciana, mäkikirikilpailun voitto
:Tour du Limousin, 3. etapin voitto
;2019
:Tour du Haut Var, mäkikirikilpailun voitto

## Lähteet
Orchestra hit

**Orchestra hit** on sampleri-instrumentti, joka on tuotettu yhdistämällä orkesterin soitinääniä, ja sen tarkoituksena on kuulostaa orkesterin yhtä aikaa soittamalta staccatonuotilta tai -soinnulta.

Orchestra hit muodostui hyvin suosituksi 1990-luvulta lähtien pop-, hip hop- ja techno-musiikissa, ja eri syntetisaattorien valmistajat lisäsivätkin omat samplensa syntetisaattoriensa äänivalikoimiin. Erityisen tunnettu oli Fairlight CMI:n ORCH5 -sample.

General MIDI -standardissa orchestra hit on määritelty ohjelmanumeroksi 56.
Eua

**Eua** voi viitata seuraaviin:

* Eua, antiikin aikainen kaupunki Kynuriassa Kreikassa
* *[[Eua (suku)|Eua]]*, kotiloiden suku
* ʻEua, saari ja hallintoalue Tongalla
The Captain and Me

**The Captain and Me** on The Doobie Brothersin kolmas studioalbumi, joka ilmestyi vuonna 1973. Sen on tuottanut Ted Templeman.

## Kappaleet
# Natural Thing  
# Long Train Runnin'  
# China Grove
# Dark Eyed Cajun Woman
# Clear as the Driven Snow
# Without You
# South City Midnight Lady
# Evil Woman
# Busted Down Around O'Connelly Corners
# Ukiah
# The Captain and Me

## Arviot
* Allmusic: 

## Lähteet
Toulouse Street

**Toulouse Street** on The Doobie Brothersin toinen studioalbumi, joka ilmestyi vuonna 1972. Sen on tuottanut Ted Templeman.

## Kappaleet
# Listen to the Music
# Rockin' Down the Highway
# Mamaloi
# Toulouse Street
# Cotton Mouth
# Don't Start Me to Talkin'
# Jesus Is Just Alright
# White Sun
# Disciple
# Snake Man

## Arviot
* Allmusic: 
* Robert Christgau: C

## Lähteet
What Were Once Vices Are Now Habits

**What Were Once Vices Are Now Habits** on The Doobie Brothersin neljäs studioalbumi, joka ilmestyi vuonna 1974. Sen on tuottanut Ted Templeman.

## Kappaleet
# Song to See You Through
# Spirit
# Pursuit on 53rd St.
# Black Water
# Eyes of Silver
# Road Angel
# You Just Can't Stop It
# Tell Me What You Want (And I'll Give You What You Need)
# Down In the Track
# Another Park, Another Sunday
# Daughters of the Sea
# Flying Cloud

## Arviot
* Allmusic: 
* Robert Christgau: C-

## Lähteet
Aš-Šarqiyyan eteläinen kuvernementti

**Ash-Šarqiyyan eteläinen kuvernementti** () on yksi Omanin yhdestätoista aluehallinnon ylemmän tason alueesta, kuvernementista.  Sen pinta-ala on 12&nbsp;039 neliökilometriä. Se muodostettiin lokakuussa 2011 jakamalla aiempi ash-Šarqiyyan hallinnollinen alue pohjois- ja eteläosaan. 

Hallinnollinen keskus on historiallinen Sur, merenkulkijoiden, ja Omanin suuruuden vuosina laivanrakennuksesta tunnettu kaupunki. Kaupungissa on monia kastelujärjestelmiä (falaj) ja linnoituksia. Sieltä on maanteitse noin 200 kilometriä pääkaupunki Masqatiin. Kuvernementin eteläosassa on Masiran saari, jossa on nykyään Omanin ilmavoimien, aiemmin Yhdysvaltojen strategisesti tärkeä lentotukikohta.  

Ash-Šarqiyyan eteläinen kuvernementti rajautuu lounaassa al-Wustan, lännessä ash-Šarqiyyan pohjoiseen ja luoteessa Masqatin kuvernementtiin. Pohjoisessa vastassa on Omaninlahti ja idässä Arabianmeri.

Vuoden 1993 väestönlaskennassa väkiluku oli 139&nbsp;985, vuonna 2003 173&nbsp;670 ja vuonna 2010 jo 188&nbsp;032 asukasta (on epäselvää sisältyykö näihin väestönlaskentalukuihin lyhytaikaisesti maassa kirjoilla olevat ulkomaalaiset vierastyöläiset). Toukokuussa 2015 väkiluvuksi kirjattiin 275&nbsp;524 henkeä, joista omanilaisia oli 18764,988935 ja ulkomaalaisia 87&nbsp;589.  

## Piirikuntatason (wilaya) aluejako
Aluehallinnon toisella tasolla kuvernementti jakautuu seuraavaan viiteen wilayatiin: Sur, al-Kamil wa al-Wafi, Jaalan bani bu Hassan, Jaalan bani bu Ali ja Masira. Näistä Sur oli väkirikkain (64&nbsp;988 as. vuonna 2010).


Oman, Sur (city view).jpg| Sur, Oman.
Sur, Oman (8).jpg| Sur.
Lighthouse - Al Ayjah, Sur, Oman.jpg|Surin majakka.
Sur flickr01.jpg| Sur.
Sur-Fish market (3).jpg|Kalatori, Sur.
Oman, Sur, Fatah Al Khair Centre.jpg|Dhow Museum
Oman, Sur, Dhow shipyard.jpg|Dhow-Telakka


## Lähteet
Diadumenianus

**Diadumenianus** (208–218) oli Rooman keisari. Hänen isänsä Macrinus oli myös Rooman keisari, kunnes hänet teloitettiin. Macrinus antoi 9-vuotiaalle Diadumenianukselle keisarin arvonimen oman valtakautensa aikana, ja hän hallitsi isänsä vieressä Rooman keisarina toukokuusta 218 kesäkuuhun 218. Isä Macrinus lähetti Diadumenianuksen Parthian kuninkaan luokse, mutta hän tuli pidätetyksi ja teloitetuksi.

## Lähteet
Stampede

**Stampede** on The Doobie Brothersin viides studioalbumi, joka ilmestyi vuonna 1975. Sen on tuottanut Ted Templeman.

## Kappaleet
# Sweet Maxine
# Neal's Fandango
# Texas Lullaby
# Music Man
# Slat Key Soquel Rag
# Take Me In Your Arms (Rock Me a Little White)
# I Cheat the Hangman
# Précis
# Rainy Day Crossroad Blues
# I Been Workin' On You
# Double Dealin' Four Flusher

## Arviot
* Allmusic: 

## Lähteet
Sukkinyylikoentsyymi-A-syntetaasi

**Sukkinyylikoentsyymi-A-syntetaasi** eli **sukkinaattitiokinaasi** on entsyymi, joka katalysoi reversiibeliä meripihkahapon muodostumista sukkinyylikoentsyymi-A:sta. Reaktiossa muodostuu myös nukleotiditrifosfaatti. Entsyymi osallistuu eliöissä muun muassa sitruunahappokiertoon. Sukkinyylikoentsyymi-A:n EC-numero on EC 6.2.1.4.

## Rakenne
Sukkinyylikoentsyymi-A-syntaasista on kaksi isoentsyymiä. Eläimissä ja monissa muissa eliöissä esiintyvä isoentsyymi, josta tunnettu on erityisesti sian sydämestä eristetty sukkinyylikoentsyymi-A-syntetaasi, on rakenteeltaan α-ja β-alayksiköistä koostuva dimeeri. Molekyylimassaltaan entsyymi on 74&ndash;82 kDa. Alayksiköistä α-alayksikössä on sukkinyylikoentsyymi-A:n sitoutumiskohta ja β-alayksikössä on nukleotiditrifosfaatin, joka on tyypillisimmin guanosiinitrifosfaatti, sitoutumiskohta. *[[Escherichia coli]]*-bakteerissa esiintyvä sukkinyylikoentsyymi-A-syntetaasin isoentsyymi on rakenteeltaan tetrameeri ja massaltaan 142 kDa. Se käyttää nukleotiditirifosfaattina adenosiinitrifosfaattia.

## Toiminta
Sukkinyylikoentsyymi-A-syntetaasi katalysoi reversiibeliä reaktiota, jossa sukkinyylikoentsyymi-A:sta, guoanosiini- tai adenosiinidifosfaatista ja fosfaatti-ionista muodostuu palorypälehappoa, koentsyymi-A-molekyyli ja nukleotiditrifosfaatti. Tähän suuntaan reaktio etenee sitruunahappokierrossa ja toiseen suuntaan elimistössä ollessa runsaasti energiaa ja sukkinyylikoentsyymi-A:ta tarvitaan esimerkiksi eräiden aminohappojen ja rasvahappojen biosynteesiin. Aktiivinen sukkinyylikoentsyymi-A-syntetaasi on fosforyloitunut proteiini ja nukleofiilinen fosfaatti-ioni reagoi sukkinyylikoentsyymi-A:n sukkinyyliryhmän elektrofiilisen karbonyyliryhmän kanssa muodostaen substituutiotuotteena sukkinyylifosfaattia. Tämän jälkeen entsyymin aktiivisen kohdan histidiiniaminohappo reagoi sukkinyylifosfaatin fosfaattiryhmän kanssa, jolloin fosfaattiryhmä siirtyy histidiinille ja meripihkahappo irtoaa. Viimeisessä vaiheessa histidiini luovuttaa fosfaattiryhmän adenosiinidifosfaatille tai guanosiinidifosfaatille. Reaktio on siis substraattitason fosforylaatio. Entsyymi tarvitsee toimiakseen magnesiumioneja.
:

Sukkinyylikoentsyymi-A-syntetaasin puutos tai virheellinen toiminta johtaa vaikeaan laktiseen asidoosiin ja elimistön energiantuotannon häiriintymiseen.

## Lähteet
Niskapietiläntie

**Niskapietiläntie** on museotie Ruokolahden Huhtasen ja Rautjärven Miettilän kylien välillä. Museotie on osa yhdystietä 3981, joka alkaa Imatralta seututie 160:ltä ja päättyy yhdystiehen 3991 Rautjärvellä. Koko yhdystien pituus on noin 30 kilometriä ja museotien osuus siitä on 19,5 kilometriä. Tie otettiin museotieksi vuonna 1989.

Niskapietiläntie edustaa kokoelmassa entistä Savonlinna–Viipuri-maantietä, ja sen historia ulottuu ainakin 1600-luvulle. Valtatie 6 kulki tien kautta vuoteen 1957 asti. Sen jälkeen tie jäi paikallisliikenteen käyttöön. Tie on päällystetty.

Niskapietiläntie sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin.

## Lähteet

## Aiheesta muualla
Enos

**Enos** () on Vanhan testamentin henkilö. Enos syntyi esikoisena Setille, Aadamin pojalle. Kun Enos oli 90-vuotias, hänelle syntyi poika nimeltään Kenan.

## Sukupuu
Enosin sukupuu Raamatun mukaan.

## Lähteet
### Viitteet
Kenan

**Kenan** on Vanhan testamentin henkilö. Hän on Enosin poika. Kun Kenan oli 70-vuotias, hän sai pojan jonka nimeksi tuli Mahalalel. Kenanille syntyi myöhemmin tyttäriä ja poikia. Kenan kuoli kun hän oli 910-vuotias.

## Sukupuu
Kenanin sukupuu Raamatun mukaan.

## Lähteet
### Viitteet
Ismo Autioniemi

**Ismo Autioniemi** on suomalainen kitaristi ja basisti. Hän soitti kitaraa Electric Blue Peggy Sue and the Revolutionions from Mars -yhtyeessä jonka jälkeen bassoa The Blaster Masterissa vuoteen 2006 saakka. The Blaster Masterissa hän esiintyi taiteilijanimellä **Isse Aitrian**. Hän tuurasi Jukka Kangasta Radiopuhelimien kitaristina yhtyeen skandinavian kiertueella 1994 ja on soittanut myös lastenmusiikkiyhtye Taskumateissa. Nykyään hän soittaa bassoa New Rising Suns -yhtyeessä. 

## Lähteet
*http://www.ouka.fi/oulu/pohjoista-musiikkia/electric-blue-peggy-sue-and-the-revolutionions-from-mars
*http://www.discogs.com/Blaster-Master-Skandinista/release/2555258
*http://www.45special.com/fi/ohjelma/tapahtumat/2013/1990 
*
San Diego Gulls

** San Diego Gulls ** on AHL-liigassa pelaava yhdysvaltalainen jääkiekkoseura ja NHL-seura Anaheim Ducksin farmijoukkue. Sen kotipaikka on San Diego Kaliforniassa. Seura tunnettiin aikaisemmin nimellä Norfolk Admirals.

## Joukkue kaudella 2025–2026
*(Tilanne 6. lokakuuta 2025)*

### Valmennus & Joukkueenjohto
* **Päävalmentaja:** Matt McIlvane 
* **Apuvalmentaja:** Kris Sparre 
* **Maalivahtivalmentaja:** Jeff Glass 
* **Videovalmentaja:** Lucas Hurtt 
* **Fysiikkavalmentaja:** Jordan Davis 
* **Fysiikkavalmentaja:** Colin Reddin 
* **Huoltopäällikkö:** Joey Guilmet 
* **Puheenjohtaja:** Matt Savant 
* **Toimitusjohtaja:** Rick Paterson 
* **Apulaistoimitusjohtaja:** Bob Ferguson 
* **Jääkiekkotoiminnanjohtaja:** Jillian Reddin 

*Lähde: EliteProspects*

## Lähteet

## Aiheesta muualla
* San Diego Gullsin verkkosivut
Potifar

**Potifar** (egyptin kielestä; lyhentymä nimestä Potifera) oli Egyptin faaraon henkivartioston päällikkö ja hovivirkamies. Potifar otti Vanhan testamentin mukaan Joosefin orjakseen.
## Kertomus
Vanhassa testamentissa Joosef päätyi orjaksi Potifarille, joka oli aika varakas mies. Kun Potifar huomasi, miten Joosef oli hyvä palvelijaksi, Potifar asetti Joosefin huolehtimaan koko hänen taloudestaan ja kaikista hänen pelloistaan. Potifarilla oli vaimo, joka ei ollut yhtä uskollinen Potifarille kuin tämän palvelijalle Joosefille. Potifarin vaimo yritti joka kerta vietellä Joosefia, kunnes eräänä päivänä hän tarttui Joosefiin, mutta Joosef torjui hänet ja juoksi pois. Tämän jälkeen Potifarin vaimo syytti Joosefia aviorikoksesta, mistä Potifar hermostui. Potifar telkesi Joosefin vankilaan.

## Nimitys
Potifarin arvonimi *hovivirkamies* on käännetty heprealaisesta sanasta *sa־ris* eli *eunukki*.

## Lähteet
San Jose Barracuda

**San Jose Barracuda ** on AHL-liigassa pelaava yhdysvaltalainen jääkiekkoseura ja NHL-seura San Jose Sharksin farmijoukkue. Sen kotipaikka on San Jose Kaliforniassa. Seura tunnettiin aikaisemmin nimellä Worcester Sharks.

## Joukkue kaudella 2025–2026
*(Tilanne 16. lokakuuta 2025)*

### Valmennus & Joukkueenjohto
* **Päävalmentaja:** John McCarthy 
* **Apuvalmentaja:** Kyle Hagel 
* **Apuvalmentaja:** Louis Mass 
* **Videovalmentaja & Jääkiekkotoiminnanjohtaja:** Eric Pinsky 
* **Fysiikkavalmentaja:** Rachel Llanes 
* **Huoltopäällikkö:** Tim LeRoy 
* **Puheenjohtaja:** Jon Gustafson 
* **Toimitusjohtaja:** Joe Will 

*Lähde: EliteProspects*

## Lähteet

## Aiheesta muualla
* San Jose Barracudan verkkosivut
Kiskonta

Suomen rikoslaissa **kiskonnaksi** kutsutaan suhteettoman suuren rahan vaatimista joltakulta sopimuksen yhteydessä käyttäen hyväksi tämän taloudellista tai muuta ahdinkoa, ymmärtämättömyyttä tai ajattelemattomuutta. Kiskonnaksi kutsutaan myös koronkiskontaa eli suhteettoman suuren koron perimistä luotosta sen määrään, luottoaikaan ja muihin ehtoihin nähden.

Kiskonnasta tuomitaan sakkoa tai enintään kaksi vuotta vankeutta. Rikos voidaan tuomita myös **törkeänä kiskontana**, jos sillä on tavoiteltu huomattavaa hyötyä tai vahinkoa, tai se on tehty erityisen suunnitelmallisesti tai häikäilemättömästi. Törkeästä kiskonnasta tuomitaan vankeuteen enintään neljäksi vuodeksi.

## Katso myös
*Ihmiskauppa

## Lähteet
*
Bakersfield Condors (ECHL)

**Bakersfield Condors** oli yhdysvaltalainen jääkiekkoseura, joka oli kotoisin Bakersfieldistä, Kaliforniasta. Se pelasi ECHL-liigaa. Condorsin ECHL-joukkue toimi NHL-seura Edmonton Oilersin ja Anaheim Ducksin farmijoukkueena. Suomalaisista Markus Kolomainen, Jani Ojala, Tommi Levo, Jani Virtanen ja Mika Suoraniemi edustivat seuraa.

Vuonna 2015 ECHL-joukkue Bakersfield Condors muutti Norfolkiin, Virginiaan, jossa seuran nimekseen tuli Norfolk Admirals.

## Lähteet
Takin’ It to the Streets

**Takin’ It to the Streets** on The Doobie Brothersin kuudes studioalbumi, joka ilmestyi vuonna 1976. Sen on tuottanut Ted Templeman.

## Kappaleet
# Wheels of Fortune
# Takin’ It to the Streets
# 8th Avenue Shuffle
# Losin’ End
# Rio
# For Someone Special
# It Keeps You Runnin’
# Turn It Loose
# Carry Me Away

## Arviot
* Allmusic: 
* Robert Christgau: C+

## Lähteet
Apollot

**Apollot** eli **apolloperhoset** (*Parnassius*) on apolloperhosten alaheimoon kuuluva suku. Siihen kuuluu ainakin useita kymmeniä lajeja ja uusia lajeja on löytynyt 2000-luvulla paljolti Keski-Aasiasta. Pohjoismaissa ja Baltiassa tavattavia suvun lajeja ovat isoapollo (*Parnassius apollo*) ja pikkuapollo (*Parnassius mnemosyne*), jotka muistuttavat pihlajaperhosta.

## Lähteet

## Aiheesta muualla
*Laji.fi: Apolloperhoset (''Parnassius'')
*University of Michigan, Animal Diversity Web (ADW): Parnassius 
*Iowa State University, Bug Guide: Genus Parnassius 
*Pherobase: Semiochemicals of Genus Parnassius
Jared

**Jared** (Raamatussa Jered) oli Vanhan testamentin mukaan Mahalalelen lapsi. Jered oli Aadamista lähtien viidettä sukupolvea.

Jeredin vaimo oli nimeltään Beraka ja he saivat paljon lapsia. Yksi heistä oli Henok, joka syntyi Jeredin ollessa 162-vuotias. Henokin pojanpojanpoika oli Nooa, Daavidin ja Jeesuksen esi-isä.

Jered kuoli 962-vuotiaana.

## Sukupuu
Jeredin sukupuu Raamatun mukaan.

## Lähteet
### Viitteet
Erika Kinsey

**Erika Kinsey** (*o.s. Wiklund*, s. 10. maaliskuuta 1988 Östersund) on ruotsalainen uransa päättänyt korkeushyppääjä. Kinsey edusti Trångsvikens IF -seuraa.

## Ura
Kinsey voitti alle 20-vuotiaiden EM-kultaa Hengelosta vuonna 2007 tuloksella 182. Hän edusti Ruotsia myös useasti Suomi–Ruotsi-maaottelussa. Vuoden 2015 Euroopan joukkuemestaruuskilpailuiden Superliigassa Tšeboksaryssa Kinsey teki ennätyksensä 197. 

Nuorten EM-kultansa jälkeen Kinsey vaihtoi joksikin aikaa takaisin jääkiekkoon, jota hän oli harrastanut nuorena. Hän pelasi jääkiekossa Norjan pääsarjaa. Kinsey joutui kuitenkin lopettamaan jääkiekkouransa taklaustilanteessa tulleen keuhkon puhkeamisen takia ja palasi näin ollen yleisurheilun pariin.

Kinsey sijoittui kahdeksanneksi Portlandin MM-hallikilpailuissa 2016 sisärataennätyksellään 193. Birminghamin sisäratojen MM-kilpailuissa 2018 ja Glasgow'n EM-hallikilpailuissa 2019 hän oli seitsemäs. Ulkoradoilla hän sijoittui 13:nneksi Berliinin EM-kilpailuissa 2018 sekä karsiutui loppukilpailusta MM-kilpailuissa 2015, 2017 ja 2019, olympialaisissa 2016 ja 2021 sekä EM-kilpailuissa 2016.

Kinsey meni vuonna 2014 naimisiin valmentajansa, ohiolaisen Daniel Kinseyn kanssa. Kinseyt asuvat Yhdysvalloissa.

Vuodesta 2016 hänen valmentajansa oli puolalainen Tomasz Śmiałek.

## Ennätykset
### Ulkoradoilla
* korkeushyppy: 197 cm (Tšeboksary 2015)

### Sisäradoilla
* korkeushyppy: 193 cm (Portland 2016)

## Lähteet
Stockton Heat

**Stockton Heat** oli AHL-liigassa pelaava yhdysvaltalainen jääkiekkoseura ja NHL-seura Calgary Flamesin farmijoukkue. Sen kotipaikka on Stockton Kaliforniassa. Seura tunnettiin aikaisemmin nimellä Adirondack Flames.

## Lähteet

## Aiheesta muualla
* Stockton Heatin verkkosivut
Juliana Norwichilainen

**Juliana Norwichilainen** (n. 1342 – n. 1416) oli englantilainen anakoreetti ja kristillinen mystikko.

Juliana Norwichilaisen henkilöstä ei tiedetä juuri mitään, ei edes oikeaa nimeä: nimi Juliana on lainattu kirkosta, jonka suojissa hänen kammionsa sijaitsi. myöskään siitä ei ole varmuutta, oliko hän nunna vai maallikko. Hän on mahdollisesti vetäytynyt maallisesta elämästä joko ollessaan vielä naimaton tai kenties menetettyään perheensä noina aikoina yleisissä ruttoepidemioissa.

Noin 30-vuotiaana Juliana sairastui vakavasti ja näki sairautensa aikana näkyjä Jeesuksesta. Näkyjensä perusteella hän kirjoitti teoksen *[[Jumalan rakkauden ilmestys|Revelations of Divine Love]]*, jota pidetään vanhimpana säilyneenä naisen kirjoittamana englanninkielisenä tekstinä. Myöhemmin Juliana laati tekstistä laajennetun version.

Juliana Norwichilainen korostaa teologiassaan Jumalan rakkautta luotujaan kohtaan, siinä missä hänen elinaikanaan esimerkiksi rutto tulkittiin yleisesti ankaran Jumalan syntisille ihmisille lähettämäksi rangaistukseksi.

## Suomennettu teos
* *[[Jumalan rakkauden ilmestys]]* (*A revelation of love*), suom., johdanto ja selityket Paavo Rissanen. Helsinki: Kirjaneliö 1985 . p. Kirjapaja 2014 

## Aiheesta muualla
Kukonmäki

**Kukonmäki** () on yksi Petroskoin kaupunginosista Karjalan tasavallassa Venäjällä. Se sijaitsee kaupungin eteläosassa Golikovkan ja Zarekan sekä Muurmannin radan eteläpuolella.

Nimitys Kukonmäki perustunee vepsän kielen sanaan *kuk* ’kukkula’. Myöhemmin sitä on selitetty *kukko*-sanan perusteella. 

Kaupunginosa jakautuu kahteen osaan. Idässä sijaitseva Vanha Kukonmäki on 1930-luvulta lähtien rakennettu omakotitaloalue ja sen länsipuolella sijaitseva Uusi Kukonmäki 1970–1980-luvuilla pystytetty kerrostaloalue.

## Lähteet